Albertus Einstein
Albertus Einstein (14 Martii 1879—18 Aprilis 1955) fuit philosophus naturae et rerum physicarum investigator anno 1921 praemio Nobeliano physicae laureatus.

Annus mirabilis et opera eius 

Einstein, unus ex physicis maximi momenti saeculi vicensimi, operibus de physica theoretica conscriptis nos rem naturam novo quodam modo intellegere docuit. Anno mirabili 1905, publicos fecit quattuor libellos. Duo operis suis titulis De corporum moventium electrodynamica (Germanice Zur Elektrodynamik bewegter Körper) et Pendetne inertia corporis in sua energia? (Germanice "Ist die Trägheit eines Körpers von seinem Energiegehalt abhängig?")
fuerunt quibus generis humani totus spatii temporisque intellectus renovatus est, ex quo relativitatis specialis evolvit. Alius libellus fuit De motu particulae parvae in fluido statario suspensae quem theoria cinetica calorica molecularis requirit (Germanice "Über die von der molekularkinetischen Theorie der Wärme geforderte Bewegung von in ruhenden Flüssigkeiten suspendierten Teilchen"),
qui statuit existentia atomorum molecularumque. Suus libellus titulo De perspectiva heuristica circa productionem et transformationem lucis (Germanice "Über einen die Erzeugung und Verwandlung des Lichtes betreffenden heuristischen Gesichtspunkt") effectum photoelectricum explicavit, propter quam anno 1921 praemio Nobeliano laureatus est. 

Einstein multa alia magni momenti opera scientifica fecit. Anno 1915 Einstein provulgavit suum magnum opus relativitatis generalis quod theoriam gravitatis praesentat forma relativitatis congruente.

Vita 

Albertus filius Arminii Einstein et uxoris eius Paulinae Ulmae in Virtembergia Iudaeus origine anno 1879 natus est. Alberti familia Monachium anno 1880 migravit, quo loco pater et avunculus eius officinam condiderunt. Anno 1881 Alberti soror Maria nata est.

Albertum puerum virum illustrissimum esse futurum nemo providit. Prima enim verba tres annos natus locutus est; tamen discipulus bonus erat. Anno 1884 viola canere didicit. Quattuor annis post in Gymnasio Luitpoldino litteris artibusque trivii institutus est. 

Annos 1896–1905 universitatem ETH in Helvetia astitit, ubi Milevam Marić cognovit quae in matrimonium duxit anno 1903. Anno 1905, edita dissertatione in Universitate Turiciana ad gradum doctoris rerum naturalium promotus est. 

Postea cursus academicus suus progressus est cum positiones Bernae, Pragae, Turici, et in Germania sumpsit. Anno 1919, divortium cum Mileva fecit, et Elsam Löwenthal in matrimonium duxit.

Anno 1932, Einstein fascismi metu gliscentis commotus in Civitatibus Foederatis Americae consedit, neque umquam in Germaniam revertit, quia in patria eius die 30 Ianuarii 1933 Adolfus Hitler ad summam rerum accessit, et legibus novis inauditisque ferendis gentem Iudaeorum opprimere coepit.

Opera 
 
 
 .
 .
 . This annus mirabilis paper on special relativity was received 30 June.
 . This annus mirabilis paper on mass-energy equivalence was received 27 September.
 
 
 
 
 . Primus ex serie commentariorum de hac re.
 . On Baer's law and meanders in the courses of rivers.
 
 
 
 
 
 
 
 . The chasing a light beam thought experiment is described on pages 48–51.
 Collected Papers:

Notae

Bibliographia 
Brian, Denis. 1996. Einstein: a life. Cicestriae: Wiley. ISBN 0-471-11459-6
Fölsing, Albrecht. 1997. Albert Einstein: A Biography. Novi Eboraci: Penguin Viking. Conversus ex Theodisca ab Ewald Osers.
Highfield, Roger, et Paul Carter. 1993. The Private Lives of Albert Einstein. Londinii: Faber and Faber. ISBN 9780571167449.
Hoffmann, Banesh, cum Helen Dukas. 1972. Albert Einstein: Creator and Rebel. Londinii: Hart-Davis, MacGibbon Ltd.
Isaacson, Walter 2007. Einstein: His Life and Universe. Novi Eboraci: Simon & Schuster Paperbacks. ISBN 9780743264730.
Moring, Gary. 2004. The complete idiot's guide to understanding Einstein (ed. 1a, 2000). Indianapoli Indianae: Alpha books (Macmillan USA). ISBN 0028631803.
Oppenheimer, J. R. 1971. On Albert Einstein. In Science and synthesis: an international colloquium organized by Unesco on the tenth anniversary of the death of Albert Einstein and Teilhard de Chardin, 8–12. Acroasis habita in UNESCO House Lutetiae die 13 Decembris 1965. Springer-Verlag. Etiam divulgatus in The New York Review of Books, 17 Martii 1966. On Albert Einstein by Robert Oppenheimer
Pais, Abraham. 1982. Subtle is the Lord: The science and the life of Albert Einstein. Oxford University Press.
Pais, Abraham 1994. Einstein Lived Here. Oxford University Press.
Parker, Barry 2000. Einstein's Brainchild. Prometheus Books.
Schweber, Sylvan S. 2008. Einstein and Oppenheimer: The Meaning of Genius. Harvard University Press. ISBN 9780674028289.

Nexus externi 

 
 Why Socialism? by Albert Einstein, Monthly Review, May 1949
 Einstein's Personal Correspondence: Religion, Politics, The Holocaust, and Philosophy Shapell Manuscript Foundation
 Documenta FBI de Alberto Einstein, apud vault.fbi.gov
 Biographia Alberti Einstein, apud nobelprize.org
 "The Einstein You Never Knew," photogrammata in Life
 Albertus Einstein apud history.com
 "Science Odyssey People And Discoveries," apud pbs.org
 MIT OpenCourseWare STS.042J/8.225J: Einstein, Oppenheimer, Feynman: Physics in the 20th century, apud ocw.mit.edu

 Crux Einsteiniana
 E=mc²
 Michael Besso
 Maximilianus Planck
 Rebutia einsteinii, cactus ex Einstein appellatus
 Relativitas specialis
 Relativitas generalis
 2001 Einstein

Agnostici Civitatum Foederatarum
!
Deterministae
Auctores Anglici
Auctores Theodisci
Iudaei
Pantheistae
Philosophi scientiae
Physici Germaniae
Physici Civitatum Foederatarum
Praemium Nobelianum Physicae
Professores Universitatis Pragensis
Socialistae Civitatum Foederatarum
Socii Academiae Leopoldinae
Socii externi Regalis Societatis Londiniensis
Scriptores Civitatum Foederatarum
Scriptores Germaniae
Theoristae